ตวนซุ่นเสียนเฟย

ตวนซุ่นเสียนเฟย หรือพระนามที่รู้จักว่า ไป๋เสียนเฟย (จีน: 柏賢妃) เป็นพระมเหสีในจักรพรรดิเฉิงฮว่า ประสูติในสกุลไป๋(柏) ได้ให้ประสูติการพระราชโอรสพระองค์ที่สองของจักรพรรดิเฉิงฮว่า คือ เจ้าชายรัชทายาทเต้ากง (จู โย่วจี)

 พระประวัติ 
ไม่ทราบแน่ชัดว่าพระนางประสูติปีใด แต่ตามหลักฐานบันทึกถึงน้องสาวพระนาง คาดว่าประสูติในรัชศกเทียนชุ่น (ค.ศ. 1459)《钤山堂集·卷第三十二》◆墓志铭（十三首）墓表传○太淑人柏氏墓志铭

เดือนกรกฎาคม ค.ศ. 1464 พระนางได้รับการคัดเลือกเข้าสู่วัง ไม่ปรากฏว่าพระนางเป็นพระสนมเมื่อใด จนปี ค.ศ. 1466 พระนางได้รับการสถาปนาเป็น เสียนเฟย และปี ค.ศ. 1469 พระนางจึงให้การประสูติ เจ้าชายจู โย่วจี

ปี ค.ศ. 1471 เจ้าชายจูโย่วจีได้รับการแต่งตั้งเป็นรัชทายาท แต่เพียง 1 ปีต่อมาพระองค์ก็สิ้นพระชนม์ตั้งแต่ยังทรงพระเยาว์ สันนิษฐานว่าถูกว่านกุ้ยเฟยปลงพระชนม์โดยวางยาพิษ

มีข้อถกเถียงบางอย่างในพระอิสริยยศพระนาง คือจารึกเจ้าชายจูโย่วจี ระบุว่าพระนางเป็นกุ้ยเฟย แต่ในบันทึกของน้องสาวพระนาง กล่าวว่าพระนางทรงพระยศเป็นเสียนเฟย

จน ค.ศ. 1527 รัชสมัยจักรพรรดิเจียจิ้ง พระนางสิ้นพระชนม์ขณะพระชันษาประมาณ 80 ปี ได้รับพระสมัญญานามว่า "ตวนซุ่นเสียนเฟย"

ตามบันทึกของ "ไท่ฉาง ซู่เกา" ฝังพระศพพระนางที่สุสานจินซาน เทียนโซ่ว จนปีค.ศ. 1963 ได้มีการขุดค้นสุสานพระสนมเซียงหงฉีอิง สุสานของพระสนมจักรพรรดิเฉิงฮว่า ปรากฏว่าพบสุสานพระสนม 7 พระองค์ แต่ถูกปล้นจนพังแทบทั้งหมดหลังการขุดค้นครั้งนั้นปรากฎว่า มีเพียงสามพระองค์ที่พบพระศพจริง โดยอีกพระองค์คือหวางฉุนเฟยส่วนพระศพพระนางไม่พบในนั้น

ทั้งนี้พระญาติพระนาง ก็แต่งงานกับขุนนางชั้นสูงราชวงศ์หมิง

 อ้างอิง 

หมวดหมู่:กุ้ยเฟยราชวงศ์หมิง